कर्नाटक के पूर्व CM कुमारस्वामी का वादा, बोले- सरकार को भी ऐसा करना चाहिए
Former Chief Minister of Karnataka and JDS Leader HD Kumaraswamy Kolar Rally Update; किसानों के बेटों से शादी करने वाली महिलाओं को उनकी पार्टी दो लाख रुपए देगी। कुमारस्वामी ने यह बात कोलार में एक रैली में कही।
कर्नाटक के पूर्व मुख्यमंत्री और JDS नेता एचडी कुमारस्वामी ने सोमवार को कहा कि किसानों के बेटों से शादी करने वाली महिलाओं को उनकी पार्टी दो लाख रुपए देगी। कुमारस्वामी ने यह बात कोलार में एक रैली में कही।
कुमारस्वामी ने कहा कि मुझे एक याचिका मिली है कि लड़कियां किसानों के बेटों से शादी करने के लिए तैयार नहीं हैं। किसानों के बच्चों की शादी को प्रोत्साहित करने के लिए सरकार को लड़कियों को दो लाख रुपए देने चाहिए। उन्होंने कहा कि यह उन कार्यक्रमों में से एक होगा, जो हमारे लड़कों के स्वाभिमान की रक्षा के लिए शुरू किया जाएगा
10 मई को होंगे कर्नाटक विधानसभा चुनाव
कर्नाटक विधानसभा चुनाव की घोषणा हो गई। 10 मई को वोटिंग और 13 को परिणाम। यहां 224 सदस्यीय विधानसभा में फिलहाल भाजपा के 119, कांग्रेस के 75 और जनतादल (एस) के 28 सदस्य हैं। आने वाले चुनाव के लिए कांग्रेस 124 उम्मीदवारों की सूची जारी कर चुकी है। बता दें कि कर्नाटक में 5.21 करोड़ मतदाता हैं, जो 224 विधानसभा सीटों पर मतदान करेंगे।
वायनाड और राहुल गांधी पर चुनाव आयोग बोला- अभी इंतजार करेंगे
चुनाव आयोग ने 4 राज्यों की 5 विधानसभा सीट पर उप-चुनाव का ऐलान भी किया था। राहुल गांधी की संसद सदस्यता रद्द होने के बाद खाली हुई वायनाड सीट पर चुनाव की घोषणा नहीं की गई है। इस पर सवाल पूछा गया तो राजीव कुमार ने कहा था- खाली सीट पर चुनाव कराने के लिए 6 महीने का वक्त होता है। ट्रायल कोर्ट ने राहुल गांधी को 30 दिन का वक्त दिया है ताकि वो ऊपरी अदालत में अपील दायर कर सकें। इसलिए अभी हम इंतजार करेंगे। पूरी खबर यहां पढ़ें...
ये खबर भी पढ़ सकते हैं... 
येदियुरप्पा कर्नाटक में भाजपा के पोस्टर बॉय, पार्टी चाहती है चुनाव लीड करें
80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व सीएम मुख्य भूमिका में रहें। चुनाव में उन्हें सबसे आगे रखने की कई वजहें हैं। उन्होंने न सिर्फ पार्टी को जमीनी स्तर पर खड़ा किया है बल्कि चार बार मुख्यमंत्री भी रह चुके हैं। इसके अलावा कर्नाटक की राजनीति में खास महत्व रखने वाले लिंगायत समुदाय में उनकी पकड़ को भी नजरअंदाज नहीं किया जा सकता है। पढ़ें पूरी खबर...